Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Campioana României a avut prima mare ratare, prin Alibec, scăpat singur cu portarul, în minutul 10. Atacantul campioanei l-a luat însă la țintă pe goalkeeperul cehilor. Golgheterul Astrei din sezonul trecut şi-a mai încercat o dată norocul, înainte să deschidă scorul.

Budescu a reușit o pasă de excepție pentru colegul lui din ofensivă, care nu a mai ratat ţinta, în minutul 43. În repriza secundă, acelaşi Alibec a facut diferența. Centrarea sa din minutul 64 a fost deviată în proprie poartă de Horava.

Viktoria Plzen a reintrat în joc cu cinci minute înainte de final. Horava a înscris cu emoții. Silviu Lung a apărat lovitura de la 11 metri acordată după faultul lui Boubacar, balonul a ajuns însă tot la Horava, care a redus din handicap.

Silviu Lung a intervenit salvator la șutul lui Kovarik și Astra a câștigat cu 2-1. Cu cele 3 puncte campioana României a părăsit ultimul loc din grupă, care este ocupat acum de cehi. Victoria de la Plzen a adus giurgiuvenilor și un bonus financiar în valoare de 360.000 de euro.

Min 90+4:Final de partidă. Astra se impune cu 2-1 în Cehia și acumulează primele puncte în grupa E din UEFA Europa League

Min 90+3: Ultima schimbare la Astra. Florin Lovin îi lasă locul în teren lui Oros

Min. 90+1: A doua schimbare în echipa Astrei. Daniel Florea este introdus în locul lui Denis Alibec. De la margine se arată și 3 minute de prelungire

Min. 87: OCAZIE VIKTORIA PLZEN! Kovarik l-a întins serios pe Lung jr. cu un șut de la 20 de metri. Portarul Astrei a reușit să respingă în lateral

Min. 86: GOOOOL VIKTORIA PLZEN! Horova a șutat de la punctul cu var, Lung a respins în față, mingea a ajuns din nou la mijlocașul gazdelor, care a marcat

# Austria Viena egalează pe Olimpico. Scorul este acum 3-3

Min. 85: PENALTY VIKTORIA PLZEN! Boubacar a făcut fault în careu și centralul rus a indicat punctul cu var

Min. 84: Primul avertisment și în tabăra campioanei României. Boubacar este cel care îl vede, pentru un fault la mijlocul terenului

# Austria Viena reduce din diferență pe Olimpico. AS Roma conduce acum cu 3-2

Min. 83: Prima schimbare și la Astra. Budescu este înlocuit de Alexandru Ioniță II

Min. 83: Krmencik are o intrare dură asupra lui Junior Morais și este avertizat

Min. 81: Krmencik finalizează cu capul o centrare venită din flancul drept al ofensivei gazdelor. Mingea a trecut peste poarta lui Silviu Lung. A fost cea mai importantă ocazie a Viktoriei în repriza secundă, una pe care cehii au dominat-o steril

Min. 77: Ultima schimbare la Viktoria Plzen. Zeman i-a lăsat locul în teren lui Kovarik

# AS Roma se distanțează în disputa cu Austria Viena. Florenzi a marcat pentru 3-1

Min. 66: A doua schimbare la gazde. Krmencik intră în locul lui Bakos

Min. 66: Baranek vede primul avertisment al partidei pentru că a lovit mingea după fluierul centralului

Min. 64: GOOOOL ASTRA! Gurgiuvenii s-au distanțat pe tabelă și cu puțin noroc. Boubacar a interceptat o minge în treimea adversă, a pasat pentru Alibec, iar atacantul campioanei României a vrut să centreze către același Boubacar. Mingea a fost deviată de Horova în proprie poartă

Min. 61: Budescu încearcă un șut din prima, către vinclul porții apărate de Kozacik, mingea a ratat însă ținta

Min 55: Lazic a respins greșit un balon în marginea careului giurgiuvean, mingea a ajuns la Limbersky, care a șutat slab dintr-o poziție foarte bună

Min. 53: Viktoria Plzen efectuează prima schimbare a partidei. Poznar i-a luat locul lui Duris

Min. 49: Prima oportunitate de a marca a reprizei secunde i-a aparținut Astrei. Budescu a așezat o minge pentru șutul din prima al lui Alibec. Kozacik a fost atent și a prins fără mari probleme

Min. 46: A început repriza secundă a meciului dintre Viktoria Plzen și Astra Giurgiu. Nicio modificare efectuată în cele două formații, la pauză. La acest scor, Astra e pe locul 3 în clasamentul grupei E.

# Astra a fost dominată la capitolul posesie în prima parte (64-36 în favoarea cehilor). Echipa lui Șumudică a avut un corner în timp ce gazdele au beneficiat de 3 lovituri de la colț

Min. 45: Final de repriză. Astra conduce la pauză grație reușitei lui Alibec. Giurgiuvenii s-au apărat exact în prima parte, au lovit pe contraatac și au mai avut câteva oportunități importante

Min. 43: Astra profită de un nou balon pierdut de Viktoria Plzen, mingea a ajuns la Alibec, dar acesta a încercat o reluare pretențioasă din colțul careului de 16 metri și a ratat ținta

Min. 41: GOOOOOL ASTRA!!!! GOOOOL ALIBEC!!!! Angajat de Budescu cu o pasă din prima peste apărarea gazdelor, Alibec nu l-a mai iertat de această dată pe portarul Viktoriei. Vârful acontat deja de Steaua a șutat din prima, fără speranțe pentru Kozacik

Min. 40: Budescu a trimis un trasor de la 20 de metri, mingea a trecut însă peste transversală și tabela a rămas nemodificată

# AS Roma a reușit să întoarcă rezultatul în partida cu Austria Viena și conduce acum cu 2-1

Min. 34: Atac prelungit al celor de la Viktoria Plzen. Mingea a ajuns în careul mic al giurgiuvenilor, de unde a fost degajată în cele din urmă de Săpunaru

Min. 32: Kace a șutat din marginea careului de 16 metri, mingea a fost deviată în corner de defensiva Astrei

Min. 31: Budescu a centrat din lovitură liberă, Fabricio a reluat cu capul, dar balonul a trecut peste transversala porții gazdelor

Min 23: OCAZIE ASTRA! Alibec primește încă o minge pe contraatac, scapă de marcajul adversarului direct și încercă o execuție la colțul lung. Mingea a trecut puțin pe lângă bara porții lui Kozacik

Min. 22: Horava a trimis un șut de la 16 metri, însă mingea s-a dus pe mijlocul porții și Lung a reținut fără probleme

Min. 20: Meci echilibrat în Cehia. Astra s-a apărat bine în primele 20 de minute ale partidei și a încercat să dea lovitura pe contraatac

# Replică imediată a italienilor. AS Roma a egalat la doar trei minute după ce Austria Viena a deschis scorul

# În celălalt meci al grupei, Austria Viena a deschis scorul pe Olimpico și conduce pe AS Roma cu 1-0

Min. 11: OCAZIE PLZEN! Replică imediată a gazdelor. Reznik a ajuns în careul giurgiuvenilor și a încercat un șut către colțul lung, balonul a trecut însă pe lângă bară

Min. 10: OCAZIE ASTRA! Budescu îl angajează excelent pe Alibec, care rămâne singur cu portarul advers. Atacantul campioanei l-a luat însă la țintă pe goalkeeperul gazdelor și tabela a rămas nemodificată

Min. 1: Fluier de start în partida de pe Doosan Arena din Plzen. Partida este condusă la centru de către rusul Aleksei Eskov. Lovitura de începere a aparținut gazdelor

ECHIPELE DE START:

Plzen (4-4-2): Kozacik - Reznik, Hejda, Baranek, Limbersky - Petrzela, Kace, Horova, Zeman - Duris, Bakos

Antrenor: Roman Pivarnik

Rezerve: Bolek, Mateju, Krmencik, Hrosovsky, Poznar, Kovarik, Hromada

Astra (3-5-2): Lung jr. - Săpunaru, Geraldo Alves, Fabricio - Lazic, Takayuki, Lovin, Boubacar, Junior Morais - Alibec, Budescu

Antrenor: Marius Șumudică

Rezerve: Gavrilaș, Florea, Romario Moise, Oros, Nicoară, Al. Ioniță II, Al. Stan

De la ora 22:00, LIVE TEXT pe digisport.ro și m.digisport.ro, Astra Giurgiu o întâlnește pe Viktoria Plzen, într-un meci extrem de important pentru campioana României, care trece printr-o perioadă dificilă din punct de vedere financiar.

Fără punct după primele două etape, Astra caută să câștige la Plzen, pentru a rămâne în cursa calificării în primăvara europeană. În plus, Astra luptă și pentru cei 360.000 de euro, bonusul de victorie în grupele UEFA Europa League.

Dacă învinge joi seara, Astra o depășește pe Plzen în clasament. Cehii au două puncte după primele două meciuri: 1-1 cu AS Roma și 0-0 cu Austria Viena.

Etichete:

,

,